KIRJALLINEN KYSYMYS E-1965/03 esittäjä(t): Proinsias De Rossa (PSE) komissiolle. Vuonna 1975 jätteistä annetun direktiivin lupavaatimusten poikkeukset.



Virallinen lehti nro 051 E , 26/02/2004 s. 0166 - 0167



KIRJALLINEN KYSYMYS E-1965/03 esittäjä(t): Proinsias De Rossa (PSE) komissiolle (13. kesäkuuta 2003) Aihe: Vuonna 1975 jätteistä annetun direktiivin lupavaatimusten poikkeukset Komissio kirjoittaa 19. toukokuuta 2003 julkaisemansa kertomuksen yhteisön jätteitä koskevan lainsäädännön täytäntöönpanosta vuosina 19982000(1) sivulla 7, että se harkitsee EY:n perustamissopimuksen 226 artiklan mukaisten menettelyjen aloittamista niitä jäsenvaltioita vastaan, joiden antamissa kertomuksissa on edelleen merkittäviä puutteita. Vuonna 1975 jätteistä annetun direktiivin 75/442/ETY(2) 11 artikla sallii jäsenvaltioiden vapauttaa direktiivin 9 ja 10 artikloissa määrätyistä lupavaatimuksista laitokset ja yritykset, jotka huolehtivat itse jätteistään niiden tuottamispaikalla tai hyödyntävät jätteensä. Komissio kirjoittaa 19. toukokuuta julkaisemansa kertomuksen sivulla 21, että Irlanti, Italia ja Yhdistynyt kuningaskunta vahvistivat hyväksyneensä tällaisia sääntöjä, mutta eivät toimittaneet yksityiskohtaisia tietoja. Samassa yhteydessä komissio päättelee seuraavasti: Ikävä kyllä ne jäsenvaltiot, jotka ilmoittivat säätäneensä tällaisia poikkeusmahdollisuuksia, eivät ilmoittaneet niiden syytä tai niistä koituvia etuja. Tämä alue on edelleen vain vähän kehittynyt. Mitä mieltä komissio on siitä, etteivät Irlanti, Italia ja Yhdistynyt kuningaskunta antaneet lisätietoja päätöksistään sallia mainitut 11 artiklan mukaiset poikkeukset? Kuuluuko tietojen antamatta jättäminen merkittäviin puutteisiin, joiden takia se harkitsee oikeudellisten menettelyjen aloittamista? (1) KOM(2003) 250 lopullinen. (2) EYVL L 194, 25.7.1975, s. 39. Margot Wallströmin komission puolesta antamayhteinen vastauskirjallisiin kysymyksiin E-1965/03, E-1966/03, E-1967/03 ja E-1968/03 (24. heinäkuuta 2003) Parlamentin jäsenen esittämät neljä kirjallista kysymystä liittyvät komission kertomukseen yhteisön jätelainsäädännön täytäntöönpanosta vuosina 19982000(1), minkä vuoksi kysymyksiä käsitellään yhdessä. Kuten edellä mainitun kertomuksen johdannossa todetaan, kertomus perustuu vastauksiin, jotka jäsenvaltiot ovat antaneet tätä tarkoitusta varten laadittuun kyselylomakkeeseen. Jäsenvaltioiden vastaukset voivat vaihdella melko paljon yksityiskohtaisuudessaan, ja jotkin vastaukset koostuvat vain tilanteen päivittämisestä edelliseen kertomuskauteen nähden. Jos komissio ei ole voinut asianmukaisesti täyttää kertomuksenantotehtäväänsä tärkeiden tietojen puuttuessa, jäsenvaltion voidaan katsoa laiminlyöneen kertomuksenantovelvoitteensa. Parlamentin jäsenen esittämissä tapauksissa ei kuitenkaan ole oikeutettua aloittaa rikkomista koskevaa menettelyä. Vaarallisen jätteen käsittelyä Irlannissa koskevan kysymyksen E-1968/03 osalta huomautettakoon seuraavaa: Irlannin viranomaiset vastasivat kyselylomakkeeseen, että vaarallisen jätteen kokonaismäärä vastaa noin 97 prosenttia varsinaisesta määrästä, ja viittasivat vain Irlannin ulkopuolella käsiteltyyn vaaralliseen jätteeseen. Viranomaisten antamista tiedoista ei käy ilmi, miten jäljelle jäävää 3 prosenttia käsiteltiin. (1) KOM(2003) 250 lopullinen.